Public procurement notice: Contract Notice
Published: 2024-05-22
Region: EL303
Contract type: Services
Procedure: Open procedure
CPV classification: 79713000: Guard services
Estimated value: 4220000 EUR
Submission deadline: 2024-07-12
Award criteria: quality

Technical requirements: ΦΥΛΑΞΗ ΤΟΥ ΣΥΣΤΗΜΑΤΟΣ ΤΩΝ ΓΡΑΜΜΩΝ 1,2,3 ΚΑΙ ΤΡΑΜ ΤΗΣ ΣΤΑΣΥ
Α) Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με τοσυμβατικό αντικείμενο (Υπηρεσίες φύλαξης).
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Β) Οι οικονομικοί φορείς απαιτείται να διαθέτουν και να προσκομίσουν την Ειδική Άδεια λειτουργίας επιχείρησης παροχής υπηρεσιών ασφαλείας σύμφωνα με τις διατάξεις Ν.2518/1997 (ΦΕΚ Α 164), όπως τροποποιήθηκε και ισχύει σήμερα, ή ισοδύναμο για να παράχουν την σχετική υπηρεσία στη χώρα καταγωγής τους, εφόσον απαιτείται. Η άδεια θα πρέπει να είναι σε ισχύ καθόλη τη διάρκεια εκτέλεσης της  σύμβασης, το οποίο θα δηλώνεται με υπεύθυνη δήλωση
Α) Γενικό κύκλο εργασιών κατά τις τρείς (3) τελευταίες διαχειριστικές χρήσεις (2021,2022,2023) ποσού ίσου ή μεγαλύτερου των 7.000.000,00€, ανά χρήση. Στην περίπτωση κατά την οποία ο ισολογισμός του 2023 δεν έχει ακόμη δημοσιευθεί, οι οικονομικοί φορείς προσκομίζουν ισοζύγιο είτε μηνός Δεκεμβρίου 2023 (για τις εταιρείες των οποίων η χρήση του έτους 2023 έληξε 31/12/2023) είτε μηνός Ιουνίου 2023 (για τις εταιρείες των οποίων η χρήση έληξε την 30/06/2023), συνοδευόμενο από Υπεύθυνη Δήλωση του Ν.1599/1986 στην οποία θα δηλώνουν το συνολικό ύψος του ετήσιου κύκλου εργασιών για τη χρήση 2023.
Β) Ειδικό κύκλο εργασιών που αφορά στην εκτέλεση έργων συναφών προς το αντικείμενο της παρούσας προκήρυξης (Υπηρεσίες φύλαξης) ύψους κατά τις τρείς (3) τελευταίες διαχειριστικές χρήσεις (2021,2022,2023) τουλάχιστον ποσού 7.000.000,00€, ανά χρήση, συνοδευόμενο από Υπεύθυνη Δήλωση του συμμετέχοντος οικονομικού φορέα περί του ύψους του ειδικού κύκλου εργασιών
Γ) Να μην εμφανίζουν ζημιά σε καμία από τις παραπάνω χρήσεις (2021,2022,2023). Προς τούτο να προσκομίζεται σχετική Υπεύθυνη Δήλωση.
Δ) Χρηματοπιστωτική ικανότητα με κατάθεση κάτα την υποβολή της προσφοράς βεβαίωσης-εων αναγνωρισμένου-ων πιστοτικού-ών ιδρύματος-ων για την πιστοληπτική ικανότητα της επιχείρησης, ποσού τουλάχιστον ίσο με 2.500.000,00€ .
Ε)Οι οικονομικοί φορείς πρέπει να έχουν βεβαίωση πρόθεσης ασφαλιστικής κάλυψης, σύμφωνα με τους όρους που αναλύονται στο σημείο 4.7 της παρούσας.
Ποσό κάλυψης 5.000.000,00 € Νόμισμα Ευρώ.
Σε περίπτωση ένωσης οικονομικών φορέων, όλες ανωτέρω ελάχιστες απαιτήσεις θα πρέπει να πληρούνται τουλάχιστον από  ένα (1) μέλος της ένωσης.
Α) Οσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης οι οικονομικοί φορείς απαιτείται να έχουν αποδεδειγμένη διετή συνέχομενη εμπειρία σε παρόμοια έργα. Συγκεκριμένα θα πρέπει από την 01.01.2021 μέχρι τη δημοσίευση της παρούσας να έχουν εκτέλέσει ένα (1) τουλάχιστον έργο φύλαξης παρόμοιου αντικειμένου,διάρκειας δύο (2) ετών , μέσω μίας ή περισσοτέρων διαδοχικών συμβάσεων και παρατάσεων αυτών.
 Ως συμβάσεις παρόμοιου αντικειμένου νοούνται οι συμβάσεις που αφορούν στην παροχή υπηρεσιών φύλαξης σε εγκαταστάσεις μεγάλης κλίμακας, επικίνδυνους χώρους, χώρους με μεγάλη διακίνηση κοινού όπως π.χ. γραφεία, νοσοκομεία, αεροδρόμια κ.λ.π. 
Ως ένα έργο νοούνται και γίνονται δεκτές και συνεχόμενες συμβάσεις και  παρατάσεις αυτών με τον ίδιο ιδιωτικό ή δημόσιο φορέα, οι οποίες να αθροίζουν σε διάρκεια τα δύο συνεχόμενα (2) έτη, ετήσιας αθροιστικής αξίας τουλάχιστον 1.300.000,00€ πλέον ΦΠΑ. Διευκρινίζεται ότι λαμβάνονται υπόψη και συμβάσεις που έχουν ημερομηνία έναρξης προγενέστερη της 01.01.2021, και επεκτείνονται στο ζητούμενο χρονικό διάστημα και καλύπτουν την ανωτέρω απαίτηση.
Β) Οι οικονομικοί φορείς που συμμετέχουν στο διαγωνισμό θα πρέπει να διαθέτουν τουλάχιστον 400 άτομα μόνιμο προσωπικό κατά μέσο όρο για την τελευταία τριετία (2021,2022 και 2023) με ειδικότητα «προσωπικό ασφαλείας» ή για όσο χρόνο βρίσκεται σε νόμιμη λειτουργία εάν αυτός είναι μικρότερος από τα τρία (3) έτη.
Γ) Να διαθέτουν κατ΄ελάχιστο τον τεχνικό εξοπλισμό, όπως αυτός αναλυτικά προδιαγράφεται στο Παράρτημα των Τεχνικών Προδιαγραφών της παρούσας.
Δ) Το προσωπικό ασφαλείας που θα χρησιμοποιηθεί για την εκτέλεση του Έργου πρέπει να  κατέχει εν ισχύι άδεια εργασίας που προβλέπεται από το Νόμο 2518/97 όπως τροποποιημένος ισχύει.
Ε) Ο τύπος της στολής του προσωπικού του Αναδόχου πρέπει να είναι σύμφωνος με τα οριζόμενα στην Υπουργική Απόφαση Φ.456/38/505989/Σ.4746 ΦΕΚ 3435, όπως αυτή ισχύει σύμφωνα με την Υπουργική Απόφαση 1016/109/231-κδ’ ΦΕΚ 1085.
Σε περίπτωση ένωσης οικονομικών φορέων, όλες ανωτέρω ελάχιστες απαιτήσεις θα πρέπει να πληρούνται τουλάχιστον από  ένα (1) μέλος της ένωσης.
α. Πιστοποιητικό από ανεξάρτητο διαπιστευμένο φορέα, σύμφωνα με το πρότυπο ISO 9001:2015 ή ισοδύναμο, με πεδίο εφαρμογής τις Υπηρεσίες Φύλαξης, στο οποίο να συμπεριλαμβάνεται ρητά η προσβασιμότητα σε άτομα με ειδικές ανάγκες (ΑΜΕΑ).
β. Πιστοποιητικό από ανεξάρτητο διαπιστευμένο φορέα, σύμφωνα με το πρότυπο ISO 45001:2018 ή ισοδύναμο, με πεδίο εφαρμογής τις Υπηρεσίες Φύλαξης.
γ. Πιστοποιητικό, σύμφωνα με το πρότυπο BS 10012:2017 ή ισοδύναμο, με πεδίο εφαρμογής τις Υπηρεσίες Φύλαξης (δεν είναι απαραίτητο να έχει εκδοθεί από διαπιστευμένο φορέα). 
δ. Πιστοποιητικό από ανεξάρτητο διαπιστευμένο φορέα, σύμφωνα με το πρότυπο ISO 50001:2018 ή ισοδύναμο, με πεδίο εφαρμογής τις Υπηρεσίες Φύλαξης.
ε. Πιστοποιητικό από ανεξάρτητο διαπιστευμένο φορέα, σύμφωνα με το πρότυπο ISO 37001:2016 ή ισοδύναμο, με πεδίο εφαρμογής τις Υπηρεσίες Φύλαξης.

Eligibility requirements: other